Vinfīlds Skots

Vinfīlds Skots (; dzimis , miris ) bija amerikāņu militārais komandieris un politiķis.
Skots no 1814. līdz 1861. gadam bija komandējošais ģenerālis ASV armijā, piedalījies 1812. gada karā, Meksikas un Amerikas karā, Amerikas pilsoņu kara sākuma stadijā un konfliktos ar indiāņiem.
Viņš bija pazīstams ar palamām kā Old Fuss and Feathers, jo uzstājīgi ievēroja pareizu militāro etiķeti, kā arī armijas Grand Old Man par daudzajiem dienesta gadiem armijas rindās.

Jaunība 
Vinfīlds Skots ir dzimis Dinvidī apgabalā, Virdžīnijas štatā, , vidusšķiras zemnieka ģimenē. Agri zaudējis vecākus.

Skots ieguva tiesību zinātņu grādu Viljama un Marijas koledžā un strādāja par juristu. Viņš pildīja dienestu sava dzimtā Virdžīnijas štata milicijā, kur ieguva kavalērijas kaprāļa pakāpi.

ASV—Meksikas karš 
Meksikas un Amerikas kara laikā (1846-1848) Skots vadīja dienvidu armiju. Desantējoties netālu no Verakrusas pilsētas, 1847. gada 27. martā amerikāņu spēki ieņem pilsētu un dodas maršā pa Kortesa ceļu uz Mehiko. 1847. gada 18. aprīlī Serro Gordo kaujā Skots sakauj Meksikas armiju ģenerāļa un Meksikas prezidenta Antonio Lopesa de Santa Annas vadībā.

Tā paša gada 9. un 20. augustā amerikāņi Skota vadībā atkal sakāva meksikāņus divās kaujās - kaujā pie Kontreras un kaujā pie Čurubusko, pēc kā amerikāņiem tika atvērts ceļš uz Meksikas galvaspilsētu. Pēc neveiksmīgām sarunām ar meksikāņiem Skota karaspēks 8. septembrī pēc asiņainās Molino del Rejas kaujas ieņēma ienaidnieka pozīcijas, kas aizsargāja Mehiko. 13. septembrī pēc divu dienu kaujām tika ieņemts Meksikas cietoksnis Čapultepeka; tajā pašā laikā Skots pakāra 10 dezertierus ASV karavīrus - īrus, kuri dienēja meksikāņu Svētā Patrika bataljonā un atradās amerikāņu gūstā (kas izraisīja asas diskusijas amerikāņu sabiedrībā).

Pēc vairākām asiņainām sadursmēm 15. septembrī amerikāņu karaspēks ienāca Mehiko, no kurienes Santa Anna atvilka savas vienības. Būdams Meksikas galvaspilsētas militārais komandieris, ģenerālis Skots nepieļāva nekādas laupīšanas un pārmērības no amerikāņu karavīru puses, kas par viņu atstāja labu iespaidu meksikāņiem. Tomēr politisko apstākļu dēļ ASV (fakts, ka Vinfīlds Skots bija opozīcijas Vigu partijas biedrs) viņš tika atcelts no komandiera amata. Pret ģenerāli tika sākta prāva par pilnvaru pārsniegšanu, kas beidzās ar neko. Rezultātā Vinfīlds Skots tika apbalvots ar Kongresa zelta medaļu par veiksmīgu un izlēmīgu militāru darbību un prasmīgu karaspēka vadību.

Amerikas pilsoņu karš 

Amerikas pilsoņu kara laikā Vinfīlds Skots, lai gan dzimis Amerikas dienvidos, palika lojāls federācijai. Paredzot, atšķirībā no vairuma politiķu un ziemeļu militārpersonu, ka kara norise būs ilgstoša un asiņaina, Skots izstrādāja īpašu plānu militāro operāciju veikšanai, pamatojoties uz pakāpenisku dienvidu iedzīvotāju teritorijas okupāciju, galvenokārt lielās apdzīvotās vietas pie Misisipi, Atlantijas okeāna piekrastē un Meksikas līča piekrastē, kam sekotu virzība uz Atlantu.

Tā kā šis plāns izraisīja vispārēju neizpratni un izsmieklu no Vašingtonas amatpersonām, kuras gaidīja nenovēršamu uzvaru, slimais Skots 1861. gada 1. novembrī aizgāja pensijā. Viņa pēctecis komandiera amatā ir ģenerālis Džordžs Brintons Makklelans, Potomakas armijas komandieris, kurš arī vērpa intrigas pret Skotu.

Dzīves nogalē 
Skots nomira Vestpointā 1866. gada 29. maijā, divas nedēļas pirms savas 80. dzimšanas dienas. Prezidents Endrjū Džonsons pavēlēja izkārt karogus uz ielām, lai godinātu Skotu, un Skota bērēs piedalījās daudzi vadošie Savienības ģenerāļi, tostarp Grants, Džordžs G. Mīds, Džordžs H. Tomass un Džons Šofīlds. Vinfīlds Skots ir apbedīts Vestpointas kapsētā.

Dienesta pakāpes 
Savas militārās karjeras laikā, kas beidzās ar aiziešanu pensijā 1861. gada 1. novembrī, Skots tika paaugstināts no kapteiņa līdz ģenerālleitnantam. Viņa paaugstināšanas amatā spēkā stāšanās datumi bija:

Atsauces

Literatūra

Ārējās saites 
Portrait of General Winfield Scott (1786-1866) at University of Michigan Museum of Art

1786. gadā dzimušie
Virdžīnijā dzimušie
1866. gadā mirušie
ASV militārpersonas
ASV—Meksikas karš
ASV ģenerāļi